  
ZAPISNIK 36. SJEDNICE VMO-a Donje Svetice

održane 16.04.2024. u 20:00 sati u prostorijama mjesne samouprave Mjesnog odbora Volovčica, Kriška 20


Prisutni članovi Vijeća:

1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić
7. Milena Žganjer


Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 36. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 35. sjednice na razmatranje.
Zapisnik je jednoglasno prihvaćen.

Predsjedavajuća pita vijećnike ima li dodataka dnevnom redu. Dnevni red 35. sjednice jednoglasno je prihvaćen.


D N E V N I     R E D:
1. Izmjena Plana potreba Mjesnog odbora Donje Svetice za 2024.
1. Aktualna komunalna problematika
1. Razno: izvješća, pitanja i prijedlozi.










1.Izmjena Plana potreba Mjesnog odbora Donje Svetice za 2024.

Zbog prenamjene sredstava iz jedne aktivnosti u drugu, potrebno je donijeti izmjenu Plana potreba za aktivnostima, programima i projektima unapređenja kvalitete života građana.


IZMJENA PLANA
potreba za aktivnostima, programima i projektima unapređenja kvalitete života građana Mjesnog odbora Donje Svetice u 2024.
Članak 1. 
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.
Članak 2.
Planirana sredstva iz članka 1. u Mjesnom odboru, u ukupnom iznosu od 4.000,00 eura, raspoređuju se za sljedeće aktivnosti
	1. DRUŠTVENI ŽIVOT I KULTURA

	Naziv aktivnosti 
	Kazališna edukativna predstava ,,Kao san“

	Opis aktivnosti  
	U predstavi se govori o prevarama na kućnom pragu osoba treće dobi, krađama i džeparenju. Predstava je osmišljena kao ispovijest starijeg muškarca. Podijeljena je na tri dijela: glumački, edukacijski i zabavni dio. Glumački dio obuhvaća sedam standardnih priča o prevarama, krađama i džeparenju. Edukacijski dio je rekapitulacija zločina gdje gledaoci zorno mogu naučiti kako se zaštititi od prevara i krađa. Treći dio je zabavni, iluzionistički show Kazališnog džepara što se vrlo rijetko može vidjeti u cijelom svijetu.

	Cilj(evi) aktivnosti 
	Naučiti starije osobe kako se zaštiti od prevara i krađa. 

	Datum održavanja
	Održale bi se dvije predstave. Jedna u Domu za starije osobe Peščenica – svibanj, a druga u Domu za starije osobe ,,Park" – prvi tjedan u listopadu

	Procijenjena vrijednost  
	Jedna predstava: 750, 00 EUR, dvije predstave: 1500, 00 EUR

	

	2.  SPORT I REKREACIJA

	Naziv aktivnosti 
	-

	Opis aktivnosti  
	-

	Cilj(evi) aktivnosti 
	-

	Datum održavanja
	-

	Procijenjena vrijednost  
	-

	


	3. ODGOJ I OBRAZOVANJE

	Naziv aktivnosti 
	,,Kvart kakav želim" – radionica izrade grafita

	Opis aktivnosti  
	Društvena manifestacija koja bi okupila učenike i djelatnike OŠ Frana Krste Frankopana i druge stanovnike MO uz oslikavanje zida na sjevernoj strani škole. Manifestacija bi se izravno nastavila na izložbu učeničkih radova likovno-literarnog natječaja ,,Kvart kakav želim" iz siječnja 2023. godine na kojem su učenici svojim likovnim radovima izrazili kakve sadržaje na kvartu bi željeli vidjeti u budućnosti. Za učenike bi se organizirala edukativna radionica pod nazivom ,,Suvremena ulična umjetnost“

	Cilj(evi) aktivnosti 
	Edukacija učenika i osvještavanje činjenice da grafiti nisu vandalizam već umjetnost. Realizacija ideja učenika iznesenih u sklopu likovnog dijela natječaja ,,Kvart kakav želim“. Druženje učenika, roditelja, djelatnika škole i ostalih stanovnika MO Donje Svetice.

	Datum održavanja
	sredinom svibnja 2024. godine, prije Dana škole Frana Krste Frankopana koji će se održati 29. 5. 2024.

	Procijenjena vrijednost  
	1670, 00 EUR

	
	

	Naziv aktivnosti
	Uvjeti i način držanja pasa

	Opis aktivnosti
	Predavač s Veterinarskog fakulteta ili udruge koja se bavi psima održao bi predavanje za stanovnike našeg MO u prostorijama VMO Volovčica o uvjetima i načinu držanja pasa u kućama i stanovima.

	Ciljevi aktivnosti
	Educirati građane o pravilnom i humanom postupanju prema psima.

	Datum održavanja
	listopad 2024.

	Procijenjena vrijednost 
	572,50 EUR

	

	4. ZDRAVLJE I PREVENCIJA BOLESTI 

	Naziv aktivnosti 
	-

	Opis aktivnosti  
	-

	Cilj(evi) aktivnosti 
	-

	Datum održavanja
	-

	Procijenjena vrijednost  
	-

	







	5. OČUVANJE OKOLIŠA I ODRŽIV RAZVOJ

	Naziv aktivnosti 
	Predstavljanje vrtlarskih aktivnosti korisnika domova za starije 

	Opis aktivnosti  
	Domovi za starije i VMO Donje Svetice pozvat će građane na prezentaciju i razgovor o vrtlarskih aktivnostima korisnika domova za starije. VMO Donje Svetice osigurat će sadnice, a korisnici doma svoje znanje i iskustvo kako bi upoznali stanovništvo mjesnog odbora s ljepotama i važnostima vrtlarstva.

	Cilj(evi) aktivnosti 
	Poticanje bavljenja vrtlarstvom korisnika domova za starije – vrtlarstvo može donijeti mnoge važne benefite za zdravlje i emocionalnu dobrobit korisnika u domovima umirovljenika, kao i za šire stanovništvo. Promicanje vrtlarstva i međugeneracijske solidarnosti.

	Datum održavanja
	travanj 2024. 

	Procijenjena vrijednost  
	230,34 EUR – 115,17 EUR Dom za starije i nemoćne Peščenica; 115,17 EUR – Dom za starije ,,Park“




Izmjena Plana potreba je  prihvaćena.



2.Aktualna komunalna problematika

2.1. Uspornici u Planinskoj ulici.

Zaprimili smo sljedeći upit građana: “Javljam vam se s molbom da se u Planinskoj ulici, kod tvornice "Pan-pek" postave na dvjema zebrama uspornici (ležeći policajci) ili barem na jednoj zebri, zato što auti jure ulicom kao na pisti i ne poštuju ograničenje brzine (40/50) te čak i pretječu nekada, a gotovo nitko ne propušta pješake na zebri (!). U ulici ima male djece i staraca i postala je izuzetno opasna, a imali smo već i dva smrtna slučaja pješaka.”

Mjesni odbor se slaže da je prometna situacija u Planinskoj opasna, međutim smatramo da uspornici nisu prikladno rješenje. Smatramo da je potreban pojačan nadzor policije.

  Zaključak
o rješavanju prometne problematike


Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da zatraži
- pojačani nadzor policije u Planinskoj ulici, zbog povećanog broja pritužbi stanovnika ulice na vozila koja voze prevelikom brzinom.



2.2. Parkiranje na pločniku kod autopraonice Hampy.
Ponovno smo primili pritužbe građana zbog zakrčenosti pločnika u Planinskoj ulici 13, kod autopraonice Hampy.
[bookmark: _GoBack]Moli se pojačan nadzor komunalnog redara zbog parkiranja na pješačkoj stazi u Planinskoj ulici kod autopraonice Hampy, na adresi Planinska 13.


Zaključak
    			o rješavanju komunalne problematike

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da zatraži
- pojačani nadzor komunalnog i prometnog redara zbog parkiranja na pješačkoj stazi u Planinskoj ulici kod autopraonice Hampy, na adresi Planinska 13.

Zaključak je prihvaćen.


2.2. Upit o postavljanju parkirne zone u ulici Charlesa Darwina.

Građani traže informaciju namjeravate li podnijeti prijedlog za postavljanje zone za parking u ulici Charlesa Darwina

Već smo primili sličan upit, međutim smatramo da ne možemo uvoditi zone naplate na pojedinačnim lokacijama, nego tek kad bude razmatran cijeli mjesni odbor i gradska četvrt.


3.Razno

3.1. Izvješće o napretku postavljanja boksova za otpad  i polupodzemnih spremnika.
Vijećnica Milena Žganjer izvještava o dogovoru s Čistoćom oko postavljaju polupodzemnih spremnika za otpad u mjesnom odboru.

Dogovoreno  je da na mjesto gdje je zeleni otok i „smetlište“ kod  Doma Zdravlja neće ići spremnici.
Bit će na mjestu pored kioska kod Doma Zdravlja.
Bit će kod zgrada između vrtića i škole, u Ivanićgradskoj ulici.
Kod zgrade Donje Svetice 83 i 79.
Milena Žganjer je predložila još jednu lokaciju, a to je u Lonjičkoj, za zgrade i ulice Dugoselska, Lonjička.
Postavlja se pitanje gdje će stanari stambenih kuća koji u blizini nemaju nijedan polupodzemni otok odlagati staklo.



3.2. Kada će biti imenovana ulica Željka Malnara?

Potrebno je saznati kako napreduje postupak imenovanja ulice Željka Malnara.


3.3. Zrinjevac sadi 47 stabala kod  škole.
Vijećnik Goran Radovanović izvještava o saznanjima sa školskog odbora Osnovne škole Fran Krsto Frankopan. Sadit će se na dijelu gdje neće biti učionica na otvorenom, tako da neće smetati tome.
Pozdravljamo akciju Zrinjevca.
Problem je u održavanju dvorišta škole, jer područje u blizini ograde nije adekvatno održavano.
Potrebno je bolje održavanje školskog dvorišta.

Sjednica je završila u 21:30 h.


Zapisnik vodila: Valentina Bedeković
                                                                          
                                                                              


KLASA:024-08/24-003/809
URBROJ:251-13-11-11/008-24-2 
Zagreb, 16. travnja 2024.


Predsjednica Vijeća Mjesnog odbora
      Donje Svetice

                                                                   Valentina Bedeković





